ھينان صوبو

ھينان(انگريزي: Henan ) عوامي جمهوريه چين. جي وچ واري ريجن ۾ واقع خشڪيءَ سان گھيريل صوبو آهي. ان کي جونگيوئان يا جونگجوئو پڻ سڏيندا آهن جن جي معنيَ آھي وچولو ميداني علائقو يا وچين زمين. پر ھينان لفظ جي معني آهي پيلي ندي جو ڏاکڻو پاسو ھينان چيني تھذيب جي جنم ڀومي آهي جنھن جي 3000 سالن جي تاريخ آھي. اھو ھڪ ھزار سال اڳ تائين چين جو ثقافتي، سياسي ۽ معاشي مرڪز رھيو آھي. ھتي ڪيترائي تاريخي ماڳ آھن جيڪي تھذيبي ورثي ۾ شمار ٿين ٿا جن ۾ شينگ گھراڻي جي گادي ين جا کنڊر، شائولن ٽيمپل پڻ شامل آهن. قديم بين جي اٺن تاريخي گادين مان چار گاديون: لوئويانگ، اينيانگ، ڪائيفنگ ۽ جينگجوئو ھن صوبي ۾ واقع آهن. ويڙھ واري راند تائي چي جي شروعات پڻ ھينان جي ھڪ ڳوٺ چين جئا گوئو ۾ ٿي ھئي ھن صوبي جو چوٿون حصو پيلي ندي جي اتر ۾ واقع آهي جنھن کي ھوانگ ھي سڏيندا آهن ۽ باقي حصو پيلي ندي جي ڏکڻ ۾ واقع آهي ھينان جي پکيڙ 167,000 چورس ڪلوميٽر (64,479 چورس ميل) آھي ۽ ان جو وڏو حصو زرخيز ۽ گھاٽي آبادي وارو آھي. ان جا پاڙيسري صوبا شانڪسي، شانشي، ھيبئي، ھوبئي،شئنڊانگ ۽ اينھئي آھن. ھينان جي آبادي 9 ڪروڙ 40 لک آھي ۽ آبادي ۾ اھو چين جو ٽيون نمبر وڏو صوبو آھي ۽ دنيا جي اندر ستين وڏي انتظامي ورهاست آھي. ھي صوبو چين جي پنجين وڏي معيشت آھي ۽ غير ساحلي صوبن ۾ سڀ کان وڏي معيشت آھي. ترقي ۾ ھي ٻين وڏين معيشتن جي ڀيٽ ۾ گھٽ ترقي يافته صوبو آهي حوالا